
CONSILIUL LOCAL AL MUNICIPIULUI


      S I G H I Ş O A R A

H O T Ă R Â R E A   NR. 35

       din 23 februarie 2012

privind  însuşirea unor documentaţii cadastrale

Consiliul Local al Municipiului Sighişoara ;

Având în vedere expunerea de motive a Primarului municipiului cu propunerea de însuşire a unor documentaţii cadastrale ;

Având în vedere documentaţiile cadastrale pentru dezlipirea unor terenuri, modificarea suprafeţei unor terenuri, actualizarea de informaţii tehnice şi dezlipirea unei construcţii pe apartamente şi atribuirea de cote indivize de teren, imobile situate în Municipiul Sighişoara, str. George Cobuc nr. 60, str. Trandafirilor f.nr., str. Lunca Poştei f. nr. , Hetiur nr. 228 şi str. Viilor nr. 4;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere prevederile art. 876 - 880 din Legea nr. 287/2009 privind Codul civil, republicat;

Având în vedere prevederile Ordinului nr. 634/2006 al Agenţiei Naţionale de Cadastru şi Publicitate Imobiliară, pentru aprobarea Regulamentului privind conţinutul şi modul de întocmire a documentaţiilor cadastrale în vederea înscrierii în cartea funciară, cu  modificările şi completările ulterioare;
         Având în vedere Raportul de Specialitate comun al Arhitectului Şef şi al Direcţiei Administrarea Patrimoniului, prin care se propun spre însuşire documentaţiile cadastrale cu privire la imobilele menţionate mai sus, îndeplinindu-se prevederile legale;

Având în vedere avizele favorabile ale Comisiei pentru studii şi prognoze economico-sociale, buget; Comisiei pentru organizare şi dezvoltare urbanistică; Comisiei sociale şi  Comisiei pentru administraţie publică locală, juridică, apărarea ordinii publice, respectarea drepturilor şi a libertăţilor cetăţenilor;

În baza art. 36 (2) lit. „c”, (5) lit. „c” şi (9), art . 45 (3) şi art.115 (1) lit. ,,b” din Legea nr. 215/2001, Legea Administraţiei Publice Locale, republicată, cu modificările  şi completările ulterioare ;

H O T Ă R Ă Ş T E:

Art. 1. Se însuşeşte documentaţia cadastrală pentru dezlipirea imobilului situat în Municipiul Sighişoara, str. George Coşbuc nr. 60, înscris în C.F. nr. 51245 (provenită din conversia de pe hârtie a CF nr. 188, nr. top. vechi imobil 1209), sub nr. cad. 51245, respectiv C.F. nr. 51245-C1-U2 (provenită din conversia de pe hârtie a CF nr. 188/I), sub nr. cad. 51245-C1-U2 şi C.F. nr. 51245-C1-U1 (provenită din conversia de pe hârtie a CF nr. 188/II), sub nr. cad. 51245-C1-U1,  anexa nr. 1 la prezenta.

Art. 2. Se însuşeşte documentaţia cadastrală pentru dezlipirea imobilului teren situat în Municipiul Sighişoara, str. Trandafirilor f. nr., înscris în C.F. nr. 53225 (transcris din C.F. nr. 53223), sub. nr. cad. 53225, anexa nr. 2 la prezenta.

Art. 3. Se însuşeşte documentaţia cadastrală pentru modificarea suprafeţei imobilului teren, situat în Municipiul Sighişoara, str. Lunca Poştei f. nr., înscris în C.F. nr. 53717 (nr. CF vechi 10369), sub nr. top. 8203/2, nr. cad. 352/1,  anexa nr. 3 la prezenta.

Art. 4. Se aprobă modificarea suprafeţei terenului menţionat la art. 3, de la suprafaţa de 548 mp., la suprafaţa reală de 457 mp., rezultată în urma măsurătorilor.

Art. 5. Se însuşeşte documentaţia cadastrală pentru modificarea suprafeţei imobilului teren, situat în Hetiur nr. 228, înscris în C.F. nr. 1610, sub nr. top. 860, 861, anexa nr. 4 la prezenta.

Art. 6. Se aprobă modificarea suprafeţei terenului menţionat la art. 5, de la suprafaţa de 878 mp., la suprafaţa reală de 515 mp., rezultată în urma măsurătorilor.

Art.7. Se însuşeşte documentaţia cadastrală pentru actualizare informaţii tehnice pentru imobilul teren - grădină, situat în Hetiur nr. 228, înscris în C.F. nr. 1610, sub nr. top. 862, anexa nr. 5 la prezenta.

Art. 8. Se însuşeşte documentaţia cadastrală pentru dezlipirea construcţiei în şase apartamente şi atribuirea de cote indivize de teren pe apartamente, cu referire la imobilul situat în Municipiul Sighişoara, str. Viilor nr. 4, înscris în C.F. nr. 51956  (nr. C.F. vechi 6683/5, nr. cad. vechi imobil 628/5, nr. top. vechi imobil 3585/1/1/c/5), sub nr. cad. 51956, anexa nr. 6 la prezenta.

Art. 9. Se însuşeşte documentaţia tehnică cu privire la situaţia actuală şi propunerile formulate cu referire la imobilele situate în Municipiul Sighişoara, str. Andrei Mureşanu, nr. 1 – 2, anexa nr. 7 la prezenta.

Art. 10. Cu ducerea la îndeplinire a prezentei se încredinţează Primarul municipiului şi aparatul de specialitate al acestuia.

PRESEDINTE DE SEDINTA, 






Sorin-Virgil Savu









Contrasemneaza:






             


Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia administrarea patrimoniului ;

1 ex. Arhitect şef ;

10 ex.BC/FM

